Lav et referat af nedenstående tekst:

Tekst:
Hvis du var gæst i en Aalborg-biograf mandag, måtte du se langt efter coca cola til at skylle dine popcorn ned med. For i alle tre Aalborg-biografer var der udsolgt af den brune læskedrik, ligesom Nordisk Film i Kennedy Arkaden heller ikke havde Scweppes Lemon og Carlsberg Sport i hanerne. Også dele af bland selv-slik-hylden var gabene tom. Og det er altså ikke et udtryk for ualmindelig dårlig lagerstyring. For både Biffen Nordkraft og Nordisk Films biografer i Kennedy Arkaden og City Syd befinder i stormens øje. - I maj og juni var vejret imod os, og der måtte vi næsten smide cola ud. Vores dygtige indkøbere havde derfor bestilt varer, som var det en lille ferie, at det så bliver en stor ferie, var ikke til at forudse. - Men lige nu er vi ramt af den perfekte storm af gode film og dårligt vejr, fortæller biografchef for Nordisk Films biografer i Aalborg, Jan Ringtved, der ikke lægger skjul på, at biografernes fulde sale giver ham smil på læben. For med kæmpe blockbusters som Barbie, Indiana Jones, Oppenheimer og Mission Impossible 'Dead Reckoning' skorter det ikke på gode film i biografernes mørke sale, og med en sommer, der er til at overse, er der ikke meget at give sig til udendøre. - Det er jo dejligt, at de vælger at gå i biffen. Det er rart, at vi har den ene blockbuster efter den anden i den her sommer, siger Jan Ringtved. Også Biffen Nordkraft peger på kombinationen af gode film og dårligt vejr som årsagen til, at også de løb tør for cola til mandagens forestillinger. Selvom det er en nichebiograf har de to af sommerens helt store Blockbusters på plakaten, nemlig Barbie og Oppenheimer. Og hvis du skal i biografen de kommende dage, skulle der gerne være helt styr på colaen, for der er bestilt hasteleverancer.

Referat:
Der har været run på biograferne i sådan en grad, at alle biograferne i Aalborg mandag løb tør for Cola.